CELEX: 62009FN0098
Language: sl
Date: 2009-11-20 00:00:00
Title: Zadeva F-98/09: Tožba, vložena 20. novembra 2009 – Whitehead proti Evropski centralni banki

30.1.2010   
            
            
               SL
            
            
               Uradni list Evropske unije
            
            
               C 24/82
            
         Tožba, vložena 20. novembra 2009 – Whitehead proti Evropski centralni banki
   (Zadeva F-98/09)
   2010/C 24/157
   Jezik postopka: angleščina
   
      Stranki
   
   
      Tožeča stranka: Sarah Whitehead (Frankfurt na Majni, Nemčija) (zastopnika: L. Levi, M. Vandenbussche, odvetnika)
   
      Tožena stranka: Evropska centralna banka
   
      Predmet in opis spora
   
   Tožba zoper odločbo z dne 8. januarja 2009, s katero sta bili tožeči stranki na podlagi „Annual Salary & Bonus Review“ (v nadaljevanju: ASBR) (letni pregled plač in nagrad) za leto 2008 15. januarja 2009 dodeljeni dve točki, in zoper plačilni list z dne 15. januarja 2009, ki vsebuje to odločbo.
   
      Predlogi tožeče stranke
   
   Tožeča stranka Sodišču predlaga, naj:
   
               —
            
            
               za nično razglasi odločbo Evropske centralne banke z dne 8. januarja 2009 glede letnega pregleda plač in nagrad za tožečo stranko za leto 2008, ki je bila vročena 13. in 14. januarja 2009 (med odsotnostjo tožeče stranke);
            
         
               —
            
            
               za ničnega razglasi plačilni list z dne 15. januarja 2009, ki vsebuje to odločbo;
            
         
               —
            
            
               posledično Evropski centralni banki naložilo plačilo zneska plače tožeče stranke, ki ustreza razliki med izpodbijanim zneskom na podlagi ASBR za leto 2008 in zneskom, ki bi ji moral pripasti, in to od 15. januarja 2009 do celotnega izplačila; temu naj se za obdobje zamude plačila dodajo zamudne obresti po stopnji, ki jih za mejna posojila določa Evropska centralna banka, povečani za tri odstotne točke;
            
         
               —
            
            
               če bi se izkazalo, da je organizacija novega ASBR za leto 2008 prezahtevna, kot nadomestilo za premoženjsko škodo naloži izplačilo zneska, ki ustreza trikratniku plače;
            
         
               —
            
            
               v vsakem primeru kot nadomestilo za prestalo nepremoženjsko škodo naloži izplačilo zneska, ex aequo et bono ocenjenega na 10 000 EUR;
            
         
               —
            
            
               Evropski centralni banki naloži plačilo vseh stroškov.